Denn bim 2. Halt hemmer viel über d'Apollo-Flüg erfahre (inere Art Show; das isch det Super gmacht gsi, wie in echt händs die Schaltpult nahbaut, und de Echt-Ton mit em Countdown laufe la und de Film, wo mer damals mitgschnitte hät, vo dusse und vo dine i de Schaltzentrale). Wieder zrugg i de Base, häts denn für mini 2 grosse Männer no einiges z'gseh gäh, aber  bim Start-Simulator isch denn de Justin wieder voll debi gsi. S'3D-Kino über e Reparatur am Hubble, im Weltall dusse, isch sehr idrücklich gsi, und laht nume erahne, was die Austronaute für en härte Job händ, natürlich händ traumhafti  Bilder, wo eus de Hubble gschickt hät, nöd gfehlt.